ZŠ Márie Rázusovej-Martákovej, Nábrežie 4. apríla 1936/23, Liptovský Mikuláš

Opatrenia

počas trvania pandémie ochorenia COVID-19

v školskom roku 2021/2022

Opatrenia sú navrhnuté v súlade so Školským semaforom – manuálom, verzia 1.1, ktorá predstavuje prehľad opatrení od 1. 09. 2021 vychádzajúc z platnej legislatívy, COVID Automatu schváleného vládou SR dňa 10.8.2021 a vyhlášok Úradu verejného zdravotníctva SR zverejnených dňa 12.8.2021.

**Škola – prevádzkové pokyny:**

1. V zmysle pokynov MŠVVaŠ SR a ÚVZ resp. RÚVZ v Liptovskom Mikuláš bude škola udržiavať bezpečné prostredie školy vrátane špecifík dodržiavania protiepidemiologických opatrení a odporúčaní v školskom prostredí po dobu trvania pandémie ochorenia COVID-19 za účelom minimalizovania rizika zatvorenia školy.

2. Riaditeľ školy je povinný pravidelne poskytovať ministerstvu aktuálne informácie o vývoji epidemiologickej situácií v škole.

3. Škola zistí záujem rodičov o dobrovoľné samotestovanie žiakov antigénovými testami v domácom prostredí. Podľa záujmu rodičov testy škola objedná a rodičia si ich prevezmú proti podpisu.

4. Škola zabezpečí v súčinnosti so zriaďovateľom:

- dostatok dezinfekčných prostriedkov

- osobné ochranné prostriedky

- primerané množstvo bezdotykových teplomerov

- mydlo a papierové utierky

5. Zabezpečí pre žiakov pri nástupe do školy väčší počet vstupov do budovy a každodenný ranný filter – (meranie teploty, dezinfekcia rúk a  rúško).

6. Škola zverejní oznam podmienok vstupu do školy a na webovom sídle školy (príloha č. 3 – Školský semafor pre šk. rok 2021/2022).

7. Všetky osoby, ktoré vstúpia do budovy školy musia mať rúško a musia použiť dezinfekciu rúk, ktorú pri vstupe zabezpečí škola.

6. Hromadné podujatia sa budú realizovať len v prípade, že nedôjde k premiešavaniu detí.

8. Pred začiatkom školského roku v rámci zasadnutí PK a MZ si učitelia vzájomne vymenia skúsenosti z online vyučovania a zjednotia si postupy zadávania úloh a hodnotenia žiackych prác.

9. Škola zabezpečí dôkladné čistenie všetkých miestností, v ktorých sa žiaci a zamestnanci nachádzajú, raz denne. Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, bude vykonávaná minimálne 2x denne a podľa potreby (kľučky). Upratovanie a dezinfekcia toaliet bude prebiehať 2x denne resp. podľa potreby.

10. V triedach a v  miestnostiach, kde sa zdržiavajú osoby, musí byť zabezpečené časté a intenzívne vetranie.

11. Žiak a zamestnanec musí mať prekryté horné dýchacie cesty počas celého vyučovania podľa aktuálne platnej vyhlášky ÚVZ SR.

**Pedagogickí zamestnanci :**

1. Triedny učiteľ informuje žiakov o protiepidemiologických opatreniach v škole – ranný filter, nosenie rúška, náhradné rúško, papierové vreckovky, dezinfekcia rúk.
2. V prípade vyhlásenia karantény triedy na základe rozhodnutia RÚVZ LM, triedny učiteľ bezodkladne informuje rodičov o karanténe a jej trvaní a prechode triedy na dištančnú formu vzdelávania.
3. Triedny učiteľ informuje žiakov, že v prípade každého prerušenia dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov) pri nástupe do školy predkladajú „Písomné vyhlásenie o bezpríznakovosti“ ak sa škola už nenachádza v zelenej fáze, ale je vyhlásený stupeň ostražitosti (oranžová fáza COVIT Automatu). V prípade nepredloženia tohto potvrdenia sa žiak považuje za príznakového a žiakovi nebude umožnený prístup do školy, ak prišiel v sprievode rodiča. Ak žiak neprišiel v sprievode rodiča, ale sám, je umiestnený do izolačnej miestnosti a bezodkladne je kontaktovaný rodič žiaka, aby si ho prišiel prevziať.
4. Triedni učitelia vykonajú prehľad o digitálnom vybavení domácností žiakov – koľko osôb je na jeden PC u nich doma, či majú slúchadlá, kameru a stabilné pripojenie a podobne. Na zistenie technickej vybavenosti domácností žiakov využijú tlačivo, ktoré vyplní rodič.
5. Triedny učiteľ informuje žiakov a rodičov, že v  prípade prechodu triedy alebo žiaka na dištančné vyučovanie sa vyučovanie neprerušuje, ale mení formu – všetky povinnosti týkajúce sa účasti a aktivity na vyučovaní zostávajú nezmenené pre rodičov i žiakov.
6. Triedny učiteľ uistí rodičov a žiakov, že každý žiak, rodič, môže kedykoľvek požiadať učiteľa o poskytnutie pomoci na zvládnutie dištančnej formy vzdelávania.
7. Vyučujúci jednotlivých predmetov na prvej vyučovacej hodine informujú žiakov o výbere platforiem, ktoré bude používať počas dištančného vyučovania, informuje žiakov o spôsobe posielania informácií a spôsobe zadávania úloh na EduPage a ukáže im spôsob ich používania.
8. Triedny učiteľ skontroluje, či všetci žiaci majú prihlasovacie údaje na EduPage a každý vie, kde ich má zadávať. Preverí, či má správne a aktuálne mailové adresy žiakov a rodičov a telefonické kontakty.
9. Triedny učiteľ precvičí pravidlá komunikácie v online priestore – hlásenie sa o slovo, kladenie otázok, odpovede na otázky, súbežné používanie chatu, jazyková kultúra a pod.
10. V prípade ochorenia, návštevy lekára alebo technických problémov žiak/rodič informuje o neprítomnosti na hodine počas dištančného vyučovania vyučujúceho a zároveň aj triedneho učiteľa.
11. Rozvrh hodín – v prípade dištančného vyučovania triedy sa nebude meniť – pripájať sa budú v čase vyučovacej hodiny učitelia a žiaci prostredníctvom aplikácie ZOOM online.
12. Vyučovacia hodina nemusí trvať 45 minút vzhľadom na kombináciu prezenčného a dištančného vyučovania.
13. Učitelia sa budú pripájať na online vyučovanie z tried, ktoré budú v karanténe alebo z kabinetu.
14. Vyučujúci jednotlivých predmetov počas obdobia karantény triedy, poskytnú žiakom možnosť konzultácií v mimovyučovacom čase.
15. Asistent učiteľa poskytuje žiakovi so ŠVVP, ktorý sa vzdeláva s podporou asistenta učiteľa, pravidelné konzultácie počas karantény.
16. V prípade zlyhania pripojenia učiteľa na online hodinu, učiteľ oznámi cez EduPage žiakom túto informáciu a dohodne sa na možných náhradách online vyučovania.
17. Pracovné listy a úlohy vyučujúci zadáva v deň vyučovania do 14,00 hod. s informáciou, ako a do kedy má byť úloha vypracovaná.
18. Ak ide len o jedného (2, 3) žiakov triedy, ktorí sú v karanténe, vyučujúci im posiela cez EduPage pracovné listy a úlohy, uvedie termín ich odovzdania a termín možnej online konzultácie.
19. Priebežné hodnotenie počas karantény triedy alebo karantény žiaka má mať charakter konštruktívnej spätnej väzby poskytovanej žiakom počas učenia sa. Má mať motivačný charakter, pomenovať žiakom chyby, ktoré robia a navrhnúť postup pri ich odstraňovaní. Priebežné hodnotenie má mať značne individualizovaný charakter, zohľadňovať vekové a individuálne osobitosti žiaka a prihliadať na jeho momentálnu psychickú i fyzickú disponovanosť.

**Žiaci:**

1. Žiaci sú povinní dodržiavať protiepidemiologické opatrenia ako aj pokyny učiteľov:

vstupný ranný filter, dve rúška, papierové vreckovky, odstupy.

Žiak je povinný dodržiavať hygienické pravidlá pri kýchaní a kašľaní, ako aj pravidelné umývanie rúk.

1. Počas celého vyučovania žiak musí mať pokryté horné dýchacie cesty podľa aktuálne platnej vyhlášky ÚVZ SR.

1. Cez prestávky sa žiaci zdržiavajú v triede, triedu opúšťajú jedine v prípade potreby ísť na toaletu prípadne zo závažných dôvodov za dozorkonajúcim alebo triednym učiteľom.
2. Pri nástupe do školy žiak využíva určený vchod a absolvuje ranný filter.
3. Žiak, ktorý prichádza do školy bez doprovodu rodiča, predkladá pri nástupe do školy „Písomné vyhlásenie o bezpríznakovosti“ v prípade, že okres sa nenachádza v zelenej fáze COVID AUTOMATU, ale je vyhlásený stupeň ostražitosti (oranžová fáza COVIT Automatu) prípadne I. až II. stupeň varovania.
4. Po vymeškaní viac ako 5 po sebe nasledujúcich vyučovacích dní, ktoré môže ospravedlniť rodič, žiak predkladá triednemu učiteľovi „Potvrdenie od lekára“.
5. Žiaci sú povinní informovať triedneho učiteľa o technických možnostiach digitálneho vybavenia v domácnosti ako aj o zmenách situácie, technických poruchách  počas karantény.
6. Žiak dodržiava pokyny vyučujúceho počas online hodín, termín a čas odovzdávania vypracovaných úloh.
7. Počas stravovania sa v školskej jedálni dodržiavajú žiaci pokyny vyučujúcich a dozorkonajúcich pedagogických zamestnancov – dezinfekcia rúk, rúško a odstupy medzi triedami.

**Rodičia:**

1. Rodič zodpovedá za dodržiavanie hygienicko-epidemiologických opatrení pri príchode   
   žiaka do školy a pri odchode žiaka zo školy (prekrytie horných dýchacích ciest vhodne   
   zvolenými osobnými ochrannými pomôckami alebo jej stanovenými ekvivalentami   
   v súlade s aktuálne platnými opatreniami Úradu verejného zdravotníctva SR,   
   dodržiavanie odstupov, dezinfekciu rúk v zmysle aktuálnych opatrení Úradu verejného zdravotníctva SR).
2. Rodič zabezpečí pre žiaka každý deň minimálne dve rúška (náhradné musí mať pri sebe v prípade potreby) a papierové jednorazové vreckovky.
3. Rodič dodržiava pokyny riaditeľa školy, ktoré upravujú podmienky na školský rok   
   2021/2022, a rešpektuje opatrenia na zaistenie bezpečnosti a ochrany zdravia detí   
   a žiakov (§152 ods. c) zákona č. 245/2008 Z.z.).
4. Rodič predkladá pri prvom nástupe do školy a po každom prerušení dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov) „Písomné vyhlásenie o bezpríznakovosti“ (Príloha č.1). V zelených okresoch na základe odporúčania ministerstva, v ostatných okresoch na základe povinnosti vyplývajúcej z COVID Automatu. Rodič, ktorý nepredložil „Písomné vyhlásenie o bezpríznakovosti“ žiaka v čase, keď sa škola nachádzala v zelenom okrese, je povinný ho predložiť pri prepnutí okresu do oranžovej farby. V prípade, že rodič nepredloží „Písomné vyhlásenie o bezpríznakovosti“ sa žiak považuje za príznakového a je potrebné, aby rodič kontaktoval všeobecného lekára pre deti a dorast, ktorý ho bude ďalej usmerňovať. Pokiaľ žiak prišiel do školy v sprievode rodiča, nebude mu umožnený vstup do školy a odchádza s rodičom domov. Ak neprišiel žiak v sprievode rodiča, je potrebné žiaka umiestniť do izolačnej miestnosti a bezodkladne kontaktovať rodiča. Ak si žiak nedopatrením zabudne vyhlásenie doma, rodič má 3 možnosti: odoslať ho škole prostredníctvom ASC agendy (EDUPAGE), poslať scan „Písomného vyhlásenia o bezpríznakovosti“ e-mailom, alebo kontaktovať všeobecného lekára pre deti a dorast, ktorý ho bude ďalej usmerňovať.
5. Rodič môže svojim rozhodnutím ospravedlniť žiaka na 5 po sebe idúcich vyučovacích   
   dní. Pri absencii viac ako 5 po sebe idúcich vyučovacích dní z dôvodu ochorenia musí   
   predložiť „Potvrdenie o chorobe“ od všeobecného lekára pre deti a dorast, v opačnom prípade pôjde o neospravedlnenú neprítomnosť, ktorá môže mať za následok zhoršenú známku zo správania prípadne nutnosť vykonať komisionálne skúšky.
6. V prípade, že je u žiaka podozrenie na COVID-19 (bol v úzkom kontakte s osobou   
   pozitívnou na COVID-19), rodič bezodkladne o tejto situácii informuje triedneho učiteľa alebo riaditeľa školy, aby mohli prijať sprísnené hygienicko-epidemiologické opatrenia (častejšie vetranie a dezinfekcia, častejšia kontrola dodržiavania protiepidemiologických opatrení zo strany žiakov, minimalizovanie premiešavania žiakov z triedy s ostatnými triedami, atď.). Povinnosťou rodiča je aj bezodkladne nahlásenie karantény škole, ak bola žiakovi nariadená všeobecným lekárom pre deti a dorast alebo miestne príslušným regionálnym úradom verejného zdravotníctva. Za týchto podmienok nemôže žiak navštevovať školu.
7. V prípade, že je u žiaka potvrdené ochorenie na COVID-19, rodič bezodkladne o tejto   
   situácii informuje triedneho učiteľa alebo riaditeľa školy, aby mohli byť obratom   
   identifikované úzke kontakty žiaka za 2 dni pred jeho testovaním.
8. Odporúčame rodičom predložiť škole „Oznámenie o výnimke z karantény“ (Príloha č.2). Riaditeľ tak v prípade potvrdeného pozitívneho prípadu na ochorenie COVID-19 bude môcť v záujme ochrany zdravia neprekonaných a nezaočkovaných žiakov ich požiadať, aby čo najrýchlejšie opustili priestory školy , no zároveň uplatniť výnimku z karantény na tých žiakov, ktorých sa týka.
9. Odporúčame realizovať samotestovanie na ochorenie COVID-19 v domácom prostredí v priebehu školského roka antigénovými testami, ktoré budú distribuované prostredníctvom školy po ich vyzdvihnutí na okresnom úrade všetkým rodičom, ktorí nahlásili o testy záujem, na základe podpisu.